GiliGold/VAD_KnessetCorpus huggingface dataset:
ארבל אסטרחן:
 תקנון הכנסת קובע בסעיף 123 (ז)(1) כך: שר שענייני משרדו נדונים בוועדה קבועה, יופיע בוועדה לדווח על עניין משרדו, אחת לכנס של הכנסת; בדיווח כאמור יסקור השר לפני הוועדה את פעולות משרדו, את תכנית העבודה של המשרד ואת אופן ביצוע תקציב המשרד; כמו כן ישיב השר לשאלות של חברי הוועדה, לרבות שאלות שהועברו אליו מראש באמצעות יושב ראש הוועדה; פסקה (2) קובעת שוועדת הכנסת, שזה מה שעושים עכשיו, תקבע, לגבי כל שר, לאיזה ועדה יימסר הדיווח, ורשאית היא לקבוע יותר מוועדה אחת; יו"ר הוועדה ימסור לשר הודעה על מועד הדיווח לפחות שלושים ימים מראש
ארבל אסטרחן:
 מידי כנסת קובעת ועדת הכנסת לגבי כל שר שממונה על משרד לאיזו ועדה מוועדות הכנסת הוא ידווח את אותו דיווח איטי פעמיים בשנה
ארבל אסטרחן:
 כמובן שהדיווח הזה לא פוגע בסמכות הוועדה לזמן את השרים לדיונים לפי הכללים הרגילים, הוא בא להוסיף על כך
ארבל אסטרחן:
 חיכינו שהממשלה תתייצב וכל משרדי הממשלה יוקמו ויאוישו
שגית אפיק:
המינימום זה ששר יגיע פעם במושב לוועדה
שגית אפיק:
 בסוף זה תורם למשרד כשהוועדה מבינה מה האג'נדה שלו לאותו מושב, לאותו כנס, וגם שחברי הכנסת יכולים לשאול שאלות
שגית אפיק:
 היום מתקיימים שני דיוני פיקוח כאלה עם שני שרים בשתי ועדות, שזה מבורך
שגית אפיק:
 תשימו לב שגם כששר מגיע לענות על שאלות, הרבה פעמים מה שקורה זה שהוא מגיע, מציג את המצגת של המשרד, מציג את הדברים ולא נשאר לו זמן לענות לשאלות חברי הכנסת
שגית אפיק:
 חשוב אולי גם ליצור איזה שהוא קשר עם הוועדה מראש, לקבל את השאלות שיש לחברי הכנסת ביחס לאותו שר, ביחס לאותו משרד, כדי שהשר יוכל להגיע כבר מוכן עם התשובות, זה נראה לי יהיה הרבה יותר יעיל ומקצועי גם עבורכם, גם עבור הכנסת
שגית אפיק:
 הטבלה הזאת משדכת בין שר לבין ועדה, שזה עניין מאוד חשוב
שגית אפיק:
 שווה שתכירו את הטבלה הזאת, שווה שתכירו את המחויבות הזאת
שגית אפיק:
 אני יכולה להגיד מניסיון רב שנים שכששר מגיע לוועדה זה תורם מאוד אחר כך לקידום ענייניו באותה ועדה, לכן אל תימנעו מלעשות את זה - השר מיקי זוהר דיבר כאן על החשיבות של זה - ואל תירתעו מלבצע את הפעולה הזאת שהיא חובה על פי התקנון וחשובה גם לכם בסוף
ארבל אסטרחן:
	לוועדת החוץ והביטחון ישנם שמונה שרים שמדווחים: ראש הממשלה, שר הביטחון, שר ההסברה, שר ההתיישבות והמשימות הלאומיות, שר החוץ, שר המודיעין, השר לעניינים אסטרטגיים והשר לשיתוף פעולה אזורי
ארבל אסטרחן:
 שר האוצר מדווח לוועדת הכספים
ארבל אסטרחן:
 יש מספר שרים שמדווחים לוועדת הכלכלה: שר האנרגיה והתשתיות, שר החקלאות ופיתוח הכפר, שר הנגב, הגליל והחוסן הלאומי, שר התחבורה והבטיחות בדרכים, שר התיירות ושר התקשורת
ארבל אסטרחן:
 לגבי שר הכלכלה והתעשייה, מוצע שהוא ידווח לוועדת הכלכלה, לוועדת העבודה ולוועדת המדע והטכנולוגיה בעניין מערך הדיגיטל הלאומי
ארבל אסטרחן:
 לוועדת הפנים והגנת הסביבה יש כמה שרים, שזה שר הבינוי והשיכון, השר להגנת הסביבה, שר הפנים והשר לשירותי דת
ארבל אסטרחן:
 שר המשפטים ידווח לוועדת החוקה, חוק ומשפט
ארבל אסטרחן:
 שני שרים מדווחים לוועדת העלייה, הקליטה והתפוצות, שזה שר העלייה והקליטה ושר התפוצות והמאבק באנטישמיות
ארבל אסטרחן:
 לוועדת החינוך, התרבות והספורט מדווחים ארבעה שרים, שזה שר החינוך, שר ירושלים ומסורת ישראל, שר המורשת ושר התרבות והספורט
ארבל אסטרחן:
 לוועדת העבודה והרווחה מדווחים שר העבודה, שר הרווחה והביטחון החברתי
ארבל אסטרחן:
 לשר לשוויון חברתי יש שתי ועדות מוצעות, שזה גם ועדת העבודה והרווחה וגם הוועדה לקידום מעמד האישה
ארבל אסטרחן:
 השר לקידום מעמד האישה מדווח לוועדה לקידום מעמד האישה ושוויון מגדרי
ארבל אסטרחן:
 שר החדשנות, המדע והטכנולוגיה – לוועדת המדע והטכנולוגיה, השר לביטחון לאומי והשר לחיזוק קידום קהילתי – לוועדה לביטחון לאומי, ושר הבריאות – לוועדת הבריאות
טלי גוטליב:
הפקידים באשר הם חייבים למסור לנו מידע, אנחנו לא מתחננים ואנחנו לא פונים פעמיים
טלי גוטליב:
 כשמתקשר חבר כנסת ומבקש מידע, חבר הכנסת מקבל אותו
טלי גוטליב:
 אתם לא עושים לנו טובה, כי אנחנו בסופו של דבר האוזניים והשופר של עם ישראל
טלי גוטליב:
 אתם מחויבים בשירות הזה
טלי גוטליב:
 לא יכול להיות מצב שחבר כנסת מתקשר כשיש לו איזו שאלה ספציפית ומעבירים אותו מפה לשם, משם לפה
טלי גוטליב:
 לא מקובל עלי בשום צורה שהיא, לכן אני שמחה שיו"ר הוועדה כינס את הנושא החשוב הזה
טלי גוטליב:
 טלפון מחבר כנסת והתשובה צריכה להתקבל, נקודה
אופיר כץ:
תודה רבה לכולכם שהגעתם, מקווה שבאמת הדברים ישתפרו לטובת אזרחי ישראל
אופיר כץ:
 תודה, אני נועל את הישיבה
אופיר כץ:
בוקר טוב, אני מתכבד לפתוח את ישיבת ועדת הכנסת - ז' בתמוז, יום שני
אופיר כץ:
 מתחילים עם הנושא הראשון על סדר היום: קביעת ועדה לדיון בהצעת חוק סדר הדין הפלילי (סמכויות אכיפה – מעצרים (תיקון – החמרת תנאי שחרור בערובה), התשפ"ג-2023 (פ/2646/25), של חה"כ אליהו רביבו
אופיר כץ:
 מה המלצת הלשכה המשפטית?
ארבל אסטרחן:
חוקה
אופיר כץ:
מי בעד, מי נגד?
אופיר כץ:
	בקשת יושב ראש הוועדה למיזמים ציבוריים למיזוג הצעות החוק הבאות: 1
אופיר כץ:
 הצעת חוק לתיקון פקודת האגודות השיתופיות (מס' 12) (הרחבת תחולה לעניין ועדות קבלה בישובים קהילתיים), התשפ"ב-2022 (כ/934), של קבוצת חברי הכנסת
אופיר כץ:
 הצעת חוק לתיקון פקודת האגודות השיתופיות (מספר בתי אב בישוב קהילתי), התשפ"ג-2023 (פ/1832/25), של ח"כ יצחק קרויזר
אופיר כץ:
הישיבה הסתיימה
אופיר כץ:
 היום 4 ביולי, ט"ו בתמוז התשפ"ג
נאור שירי:
יום רביעי היום?
אופיר כץ:
4 ביולי
נאור שירי:
	זה כאילו fourth of july?
נאור שירי:
אנחנו מקיימים ישיבה מיוחדת לציון המאורע או הכרזה על כך שאנחנו מסיטים את ידידתנו הטובה ביותר לכיוון מזרח, סין?
אופיר כץ:
אנחנו מתחילים
נאור שירי:
אתה אומר, אתה מתעלם
אופיר כץ:
אנחנו נתחיל עם מה שהפסקנו אתמול בעצם – טענות לנושא חדש: הטענה לנושא חדש של חבר הכנסת זאב אלקין, יעקב אשר, ארז מלול – להסתייגות מס' 87 של קבוצת יש עתיד
אופיר כץ:
 איפה ארז?      "בסעיף 1(2) אחרי "בטל" יבוא "ובלבד שיבוטל הפסטיגל בחג החנוכה"
בועז טופורובסקי:
זה נושא חדש
אופיר כץ:
יפה
אופיר כץ:
 יצירתיים אתם
נאור שירי:
על הפסטיגל
נאור שירי:
 כן, כן
ארז מלול:
אני רוצה את חוות דעתו של עורך דין תומר רוזנר: האם זה נושא חדש?
תומר רוזנר:
מדובר בהסתייגות דיבור, כפי שהנכם מבינים, והטענה נטענה לגבי העובדה שמוסיפים הסתייגות כנושא חדש להצעה
אופיר כץ:
אני יכול לעבור להצבעה?
בועז טופורובסקי:
רגע, אני צריך לנמק, לא?
אופיר כץ:
הנה, ארז, הוא ויתר
נאור שירי:
אנחנו לא מנמקים?
אופיר כץ:
 אתה רוצה?
נאור שירי:
לנמק מה שקורה בטבריה? ברור
נאור שירי:
 זה פסטיגל אחד גדול, זה ממש לא קשור לדיבור
אופיר כץ:
קדימה
נאור שירי:
  מה שקורה סביב חוק טבריה, חברים וחברות – מדובר בפסטיגל מהסוג – מה שנקרא פעם כי בועז היה הולך הרבה למסיבות – פסטיבל ערד
בועז טופורובסקי:
זה לא כמו נועה קירל, אתה אומר
נאור שירי:
נכון
נאור שירי:
 יש נטייה לזלזל בפסטיבל ולומר שאנחנו כאילו מוזילים את האירוע
נאור שירי:
 אבל אני רוצה לומר לכם שהיכולת שלכם, הקואליציה, להגיע באמצע מערכת בחירות ולשנות את כללי המשחק שמא מדובר בכניסה לרכבת הרים בפסטיבל או כניסה לאיזה מאורע כאילו שינינו עכשיו שורה ב-V
נאור שירי:
I
נאור שירי:
P או שינינו את זה שמישהו מגיע להופיע ובמקומו מגיעה מישהי אחרת – זה משהו שאני לא מצליח לתפוס
נאור שירי:
 מעבר לכך שזה נשמע מגוחך אני הייתי שמח לשמוע שוב את דעתו של חבר הכנסת עמית הלוי
נאור שירי:
זהו?
אופיר כץ:
מספיק
נאור שירי:
היית מגביל אותי בזמן הייתי - -
אופיר כץ:
זה לא זמן אין-סופי
שרון ניר:
שהמציע יסביר
שרון ניר:
 מה הבעיה?
אופיר כץ:
קדימה, משפט, נאור
נאור שירי:
אז הייתי שמח שהיינו מתייחסים לבחירות ברשויות המקומיות
נאור שירי:
 ואני שמח שגם ינון אזולאי פה והוא מבין את החשיבות של השלטון המקומי במדינת ישראל, ולא מתייחס לזה כאילו זאת מסיבת סוף קיץ במתנ"ס בטבריה
שרון ניר:
בקצרה: אני באה כרגע מכנס בקומה למטה שיזמה חברתי מטי צרפתי הרכבי בנושא: "נשים לרשויות המקומיות"
שרון ניר:
 יש שם נשים כל כך רציניות שעשו כברת דרך וכבר שנים מתכננות את המסע שלהן לקראת בחירה לרשות המקומית, ואני תוהה אם פתאום באמצע כל ההתמודדות שלהן כשהן סוף-סוף רוצות לזכות לשוויון הזדמנויות, מישהו היה מגיע מהקואליציה ומשנה להן בבת אחת את כללי המשחק
שרון ניר:
 איך זה היה נתפס? איפה שוויון ההזדמנויות? במקרה הזה זה איזשהו מארג של מתמודדים
שרון ניר:
 יש שם שני אילוז
שרון ניר:
 אז אני אומרת לעצמי, איך אנחנו מגיעים למצב הזה שפתאום out of no where ועוד בחקיקה משנים את כללי המשחק
נאור שירי:
עושים סיורים ארכיאולוגיים ואחר כך מגיעים לתובנות - - - מחדש
נאור שירי:
 אבל בסדר
אופיר כץ:
זאב, הגעת באיחור
אופיר כץ:
 התחלנו עכשיו עם הסעיף הראשון של הנושא החדש
אופיר כץ:
 אני מאפשר לך לנמק למרות האיחור כי הודעת לי שתנמק
זאב אלקין:
איזה משניהם
אופיר כץ:
טענת "נושא חדש" סעיף 87
זאב אלקין:
ההסתייגות של יש עתיד
זאב אלקין:
הנימוק למה זה נושא חדש הוא ברור ולא קשור לעניין; למרות שכל החוק הזה לא קשור לעניין אז אולי הסתייגות שלא קשורה לעניין לחוק שלא קשור לעניין זה מתבקש
בועז טופורובסקי:
זה כן לעניין
בועז טופורובסקי:
 אז אולי זה לא נושא חדש
זאב אלקין:
עדיין הייתי סבור שיש פה יסוד של נושא חדש בהסתייגות הזאת, ולכן ביקשתי את הבקשה הזאת
אופיר כץ:
 מי בעד טענת נושא חדש?
אופיר כץ:
בעד- 15
אופיר כץ:
 טענת נושא חדש התקבלה
אופיר כץ:
      סעיף 4: חברי הכנסת זאב אלקין ונאור שירי – טענת נושא חדש להסתייגות של עמית הלוי, בבקשה
נאור שירי:
זאת ההסתייגות שלו על משך הזמן?
אופיר כץ:
      בחוק הרשויות המקומיות (הגבלת הזכות להיבחר), התשכ"ד-1964, בתוספת, אחרי סעיף 7 יבוא: "8
אופיר כץ:
 יושב-ראש ועדה, או חבר ועדה למילוי תפקידי ראש רשות מקומית ומועצת הרשות או למילוי תפקידי המועצה"
זאב אלקין:
אפשר לטעון?
זאב אלקין:
 זאת הסתייגות שהציע המציע
זאב אלקין:
 זה מוזר כי הרי אם רצו יכלו להכניס את זה כבר לקריאה הראשונה של החוק בשלב ההכנה לקריאה ראשונה
זאב אלקין:
 הנושא הזה עלה עוד קודם, ובהצעה של המציע זה לא נכלל בהצעה המקורית של החוק; ו-ב', יש צחוק מכל הנושא הזה של צינון, ואני אסביר למה: הבית הזה – ואני דווקא עוד זוכר את התהליך הזה – העביר בזמנו הצעת חוק שמנכ"ל רשות מקומית שרוצה להתמודד בבחירות מקומיות מחויב בצינון של שנתיים
זאב אלקין:
 על פניו, אם רוצים לשנות את המציאות הקיימת כרגע שאני מתנגד לו, ובטח בנסיבות הפרסונליות האלה וסוג של רטרואקטיביות אחרי שמערכת הבחירות כבר התחילה, לאפשר ליושב-ראש ועדה קרואה להתמודד; אבל אם כבר עושים את זה אין שום היגיון שמי שמתפקד כיושב-ראש ועדה קרואה שזה סמכויות יותר ממנכ"ל עירייה על כל העיר, שזה בסופו של דבר אדם שלא עבר כמעט שום הליך בשונה ממנכ"ל
זאב אלקין:
 בכל זאת מנכ"ל אושר במועצת העיר ועבר איזשהו תהליך של בחירה לתפקיד בזמנו, ועדיין דורשים ממנו צינון של שנתיים לפני שהוא מתמודד כי אומרים, עדיין זה אדם שהחזיק את המפתחות של העיר כולה ולא הגיוני שדקה אחרי זה הוא מתמודד
זאב אלקין:
 לכן ההצעה של חבר הכנסת עמית הלוי להסתפק בצינון של שלושה חודשים זה, בעיניי, בדיחה
זאב אלקין:
 כי בסופו של דבר יש פה קל וחומר
עמית הלוי:
אם היינו מתקנים גם את המנכ"לים היית מסכים
זאב אלקין:
אני לא
זאב אלקין:
 אני תמכתי אז בתיקון למנכ"ל לשנתיים
זאב אלקין:
 דווקא הבנתי את ההיגיון
זאב אלקין:
 אני עקבי בקו שלי
קריאה:
וכמה - - -
זאב אלקין:
צינון של שנתיים
זאב אלקין:
 לכן אני אומר, קל וחומר אם מנכ"ל שנתיים, ראש רשות לא נבחר, לא פוליטי אלא ממונה בצורה כזאת כמו יושב-ראש ועדה קרואה הוא מחויב בצינון של שנתיים
זאב אלקין:
 כל הצעה מהסוג שעמית מציע לא נכללה בחוק מלכתחילה ורק עושה צחוק מהעניין של הצינון
עמית הלוי:
היא לא חדשה, בכל אופן
זאב אלקין:
היא חדשה
זאב אלקין:
 זה לא היה בחוק המקורי
זאב אלקין:
 נושא הצינון לא עלה - - - אמרתי – זה נושא חדש כי הוא לא היה בקריאה הראשונה
זאב אלקין:
 אם אתה כבר רוצה לגעת בנושא - -
עמית הלוי:
זה לא הגדרה של נושא חדש
זאב אלקין:
אם אתה רוצה לגעת בנושא של צינון באופן רציני - - -
תומר רוזנר:
לבקשת היושב-ראש, אני אומר שכיוון שההצעה משנה את מה שמכונה "תקופת צינון" ברור שההצעה המקורית הייתה לבטל כליל את תקופת הצינון
תומר רוזנר:
 הצעת המציע היא לקבוע תקופה של שלושה חודשים
תומר רוזנר:
 זה בהחלט חלק מהצעת החוק ולא נושא חדש
נאור שירי:
 זאת ההסתייגות שלו? מה זה "הצעת המציע"? הוא לא שינה את החוק
תומר רוזנר:
הסתייגות
נאור שירי:
אז יש לי שאלת הבהרה כי אני חדש בהליכי החקיקה: ברגע שמגיש הצעת החוק מעוניין בשינוי סעיף בהצעת החוק שלו, מאחר שמגיש הצעת החוק הוא באופן מקרי לחלוטין מהקואליציה, איך יכול להיות שבמשך כל חודש הדיון על זה במשך ארבעה דיונים, לא שינינו את החוק, לפי בקשתו של מציע החוק? אופיר, יושב-ראש הוועדה, הייתי שמח לדעתך על הצעת חוק שמגיעה ולא שונה בה פסיק אחד למראית עין
נאור שירי:
 שיגידו, ואלה, ישבה ועדת הפנים על המדוכה, עשתה את העבודה גם בשביל הממשלה וגם בשביל הנהלת הקואליציה וגם בשביל בג"ץ, ושינו פסיק
אופיר כץ:
אני לא הייתי בדיונים, אני לא יודע לענות לך
נאור שירי:
תגיד לי אתה אם אתה כמחוקק ותיק - -
אופיר כץ:
לא יודע מה - -
נאור שירי:
זאת פשוט הייתה הצעה מושלמת
נאור שירי:
 ההצעה הזאת ירדה כמו ממעמד הר סיני – אין צורך לגעת, הכול מושלם
זאב אלקין:
אופיר, אם אפשר להשלים משפט: בעקבות ההערה של חבר הכנסת עמית הלוי למה זה נושא חדש
זאב אלקין:
 הרי מה קורה כשזה מוגש כהסתייגות – ותומר דווקא מבין את זה היטב – ברגע שזה לא היה בנוסח של החוק שהוצג לנו לצורך הצבעה והגשת הסתייגויות לא יכולנו להגיש הסתייגות על הדבר הזה
זאב אלקין:
 אם עכשיו זה מאושר כהסתייגות למרות שזה נושא חדש, בעיניי, אין לנו דרך
זאב אלקין:
 למשל, אנחנו סבורים שזה צריך להיות שנתיים ולא שלושה חודשים
זאב אלקין:
 אין לנו דרך להציג הסתייגות כזאת כי זה לא נכנס לנוסח הבסיסי
זאב אלקין:
 דרך המלך פה, אם רוצים לשנות את החוק – היוזם יחד עם יושב-ראש הוועדה – זה לפרסם נוסח מעודכן, לאפשר לנו להגיש הסתייגות על הנושא הזה ואז נגיש
עמית הלוי:
מכיוון שהנושא הזה עלה עשרות פעמים בדיונים - -
זאב אלקין:
נכון, אבל בנוסח שהוגש לא היה נושא הצינון - -
עמית הלוי:
לא היה אבל הנושא עלה
עמית הלוי:
 יכולת להעלות את זה
עמית הלוי:
 העלית את זה בעצמך הרי
זאב אלקין:
העליתי
זאב אלקין:
 יו"ר הוועדה לא אימץ את זה, לא שם את זה בנוסח
נאור שירי:
אבל אתה העלית את זה ולא הכנסת את זה
נאור שירי:
 למה אתה מכניס את זה כהסתייגות ולא כתיקון?
עמית הלוי:
זאת הייתה תקלה טכנית
נאור שירי:
למה? מה זה תקלה טכנית? איזו תקלה טכנית? אתה אמרת את זה מהיום הראשון - - - למה לא הכנסת את זה?
זאב אלקין:
מאשרים את זה כהסתייגות רגילה בוועדה אז אני מנוע מלהגיש הסתייגות על הנושא הזה
עמית הלוי:
רציתי - - -
נאור שירי:
שאלה אמיתית: למה הוא לא הכניס את זה?
עמית הלוי:
רציתי, רציתי
נאור שירי:
מה זה רצית? אתה מגיש הצעת החוק
אופיר כץ:
חברים, אני עובר להצבעה
נאור שירי:
 אמרת שתומר יתייחס למה שאמרתי
וליד טאהא:
חוץ מזה ביקשתי לדבר
אופיר כץ:
סליחה, אתה צודק
אופיר כץ:
 הוא ביקש ממני
אופיר כץ:
 סליחה
וליד טאהא:
אתה רוצה לתת לתומר לענות או שאני אדבר ואולי תומר יתייחס?
וליד טאהא:
לגופו של עניין, כשאנחנו מדברים על תקופת צינון של שלושה חודשים האם זה גורף או אולי צריך לחשוב אחרת על יושב-ראש ועדה קרואה שמכהן בפועל ברשות שבכוונתו להתמודד בה? מה זאת אומרת? יושב-ראש ועדה קרואה יכול לקבל שלושה חודשים של תקופת צינון על רשות שהוא מכהן כיושב-ראש ועדה קרואה בתוכה? האם אין קשר בין כל רשות או הרשות הספציפית שהוא נמצא בה? אנחנו מדברים לגופו של עניין, רבותיי
וליד טאהא:
 הרי ברור שזה מסחרה, שלושה חודשים וזה נתפר באופן אישי כדי שמישהו יוכל לעשות את זה
וליד טאהא:
 אבל אני מדבר על ההיגיון של החוק
וליד טאהא:
 זה חוק שאמור לחול על כולם
וליד טאהא:
 האם יש היגיון שעל אותה רשות תקופת הצינון תהיה של שלושה חודשים?
אופיר כץ:
 בבקשה, תומר
תומר רוזנר:
כפי שאמר המציע, ובצדק, חבר הכנסת הלוי העלה את העניין הזה בדיוני הוועדה
תומר רוזנר:
 הוועדה עד שלב סיום הדיון לא השתכנעה, כנראה, ולכן זה לא נכנס בנוסח
תומר רוזנר:
 זכותו של חבר הכנסת הלוי להגיש את זה כהסתייגות, ואין בכך שום פסול
תומר רוזנר:
 כמובן, כל הסתייגות יש אפשרות שתתקבל, ולטענתו של חבר הכנסת אלקין – יש סופיות לדיון, ולכן אם הסתייגות כזאת או אחרת מתקבלת לא פותחים סבב נוסף של הסתייגויות על הסתייגות שהתקבלה
תומר רוזנר:
 זה נקרא סופיות הדיון
נאור שירי:
היה לי על פסיק שלא שונה בהצעת החוק – לטבריה – לידע עתידי שתהיה לי יכולת - - -
אופיר כץ:
נאור, עניתי לך
וליד טאהא:
מה לגבי ההערה שלי, תומר?
תומר רוזנר:
לגבי ההערה של חבר הכנסת טאהא, הוא לא מתייחס לשאלת נושא חדש, אלא לגופה של ההסתייגות
תומר רוזנר:
 בהחלט יהיה מקום לדון בשאלה הזאת אם הוועדה תחשוב שהיא רוצה לקבל את ההסתייגות
תומר רוזנר:
 אז אפשר יהיה לדון בשאלה שהעלה חבר הכנסת טאהא
אופיר כץ:
 אני עובר להצבעה – מי בעד הצעת נושא חדש להסתייגות של חבר הכנסת עמית הלוי?
אופיר כץ:
בעד- 6, נגד- 8, אין נמנעים
אופיר כץ:
 אם כך, טענת נושא חדש לא התקבלה
זאב אלקין:
יש רביזיה
אופיר כץ:
נצביע על שתיהן ב-12:52
אופיר כץ:
 עם זה סיימנו
אופיר כץ:
      סעיף 3 – אני לא אעשה כי אני לא בטוח אם נספיק להעלות את זה היום, מן הסתם
אופיר כץ:
                                                                                                              
  2
אופיר כץ:
 בקשת יושב-ראש ועדת הפנים והגנת הסביבה להקדמת הדיון בהצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג-2023 (כ/966), לפני הקריאה השנייה והשלישית
אופיר כץ:
נעבור לבקשת הפטור
אופיר כץ:
 מי מציג אותו? ארז
ארז מלול:
אני מבקש, אדוני, לאשר את בקשת הפטור מהנחה בגלל פרק הזמנים הקצר שעומד לרשותנו
ארז מלול:
 יש הרבה אנשים שזה יכול להשפיע עליהם – אני לא יודע כמה
ארז מלול:
 לכן חשוב מאוד שהצעת החוק תוגש בקרוב בדיון הקרוב האפשרי
בועז טופורובסקי:
כמה זמן צריך בשביל בלי פטור?
אופיר כץ:
24 שעות
זאב אלקין:
אפשר להגיד משהו?
זאב אלקין:
יש פה גישה מאוד מעניינת בסיפור של דחיפות החוק הזה
זאב אלקין:
 הרי קודם מביאים חוק שהוא רטרואקטיבי ופרסונלי ולא מסתירים את זה שהוא לטובת בחירות במקום מסוים, בטבריה
ארז מלול:
אולי בעוד מקומות
זאב אלקין:
אין עוד מקום רלוונטי
זאב אלקין:
 זה נאמר בדיון, ואפילו המציע עצמו אישר את זה לא פעם ולא פעמיים
זאב אלקין:
 ועכשיו אומרים, חברים, זה נורא דחוף לאשר את זה כי הרי הבחירות כבר קורות, ובגלל שיזמנו חוק פרסונלי ורטרואקטיבי אז כדי שהוא ייכנס לתוקף לבחירות הרטרואקטיביות והפרסונליות האלה, תאשרו לנו אותו בלי חובת הנחה
ארז מלול:
זה כדי לתת לציבור - -
זאב אלקין:
אבל הנקודה המוזרה ביותר - -
ארז מלול:
לא מכתירים אותו - -
זאב אלקין:
חבר הכנסת מלול, שנייה
נאור שירי:
אתה שמת אותו ראש עיר
נאור שירי:
 תפסיק להגיד את זה
זאב אלקין:
אני לא הפרעתי לך
זאב אלקין:
חבר הכנסת מלול, לא הפרעתי לך
זאב אלקין:
 אני רוצה להגיד עוד משהו, אדוני היושב-ראש, בהמשך למה שאמר בועז בקריאת ביניים, בוועדת פנים לפני שהתחלנו לדון על חוק טבריה נידון חוק בחירות מוניציפליות – תיקונים שונים שהוביל משרד הפנים, וועדת הפנים הלכה איתם על לוחות הזמנים של כל הבחירות המוניציפליות בכל הארץ שבחלקן נורא דחוף ורלוונטי כל מיני הוראות טכניות שאנשים צריכים לדעת איך עובדים
זאב אלקין:
 כשהיינו בדיון – ותומר מכיר את זה מצוין, הוא ליווה את קריאת החוק הזה – אמר משרד הפנים: זה סופר דחוף לנו, אמר יושב-ראש הוועדה: זה סופר דחוף לנו
זאב אלקין:
 אנחנו אישרנו את החוק הזה לפני שבועיים
זאב אלקין:
 הוא לא מובא למליאה לא לפני שבוע, לא השבוע – במקום זה בא חוק על טבריה
זאב אלקין:
 למה? כי למישהו לא נוח שחוק כללי על הבחירות יאושר למרות שהוא סופר דחוף לשר הפנים, והוא רלוונטי לבחירות לא רק בטבריה, אלא בכל המקומות
זאב אלקין:
 מישהו רוצה קודם לאשר את חוק טבריה לפני שהוא מאשר את החוק הכללי של בחירות מוניציפליות כדי לטעון אחר כך שאחד אושר אחרי השני
זאב אלקין:
 אני לא מבין אתכם – מאיפה הדחיפות של טבריה? תביאו את הסיפור של בחירות מוניציפליות של כל הארץ – נראה לי הרב היותר דחוף
זאב אלקין:
 טבריה יכולה לחכות
אופיר כץ:
 אם, כך אני עובר להצבעה
נאור שירי:
רגע - - -
אופיר כץ:
לא נרשמת, אין בעיה
נאור שירי:
אפשר להירשם מראש לכל זכות דיבור?
אופיר כץ:
 זה גם ככה אחרון
בועז טופורובסקי:
אז אני יכול להגיד משפט לפניו? "אם זה לא פרסונלי זה לא מעניין" – זה הסלוגן של הממשלה הזאת
בועז טופורובסקי:
 נכון?
זאב אלקין:
זה לא פרסונלי, בועז
זאב אלקין:
 זה אישי
נאור שירי:
אפשר להמשיך את היציאה הטובה של בועז, ובועז יוסף יכול לשים את זה כסטיקר: "אם זה לא פרסונלי, זה לא אישי", "טבריה למענכם", "לא מוניתי לראש עיר, שמו אותי לראש ועדה קרואה ואז כתבתי שאני ראש עיר"
נאור שירי:
 הראיתי לך את זה - -
בועז טופורובסקי:
אף אחד גם לא רוצה את זה
זאב אלקין:
אגב, אני לא מבין את ש"ס בכל המהלך הזה: היו לכם שני קולות בקרני חיטין כל השנים – שני קולות יחידים
זאב אלקין:
 אתם מחסלים אותם עכשיו – מעבירים את בועז יוסף לטבריה – אפס קולות לש"ס בקרני חיטין
זאב אלקין:
 איך אתם מוותרים על הנוכחות ביישוב כל כך חשוב בדרך הזאת?
נאור שירי:
אני הבנתי לגמרי
זאב אלקין:
בועז יוסף, תושב קרני חיטין, שנים דובר שזה שני קולות בקלפי לש"ס בזכותו ובזכות אשתו
אופיר כץ:
זאב אלקין, דיברת
אופיר כץ:
 עכשיו אתה מפריע
נאור שירי:
אני רק רוצה לסבר את האוזן לגבי עוד נושא: יושב-ראש ועדה קרואה מנוע מלקרוא לעצמו ראש עיר
נאור שירי:
 הוא מקבל הקלות נוספות
נאור שירי:
 למשל, בשנת בחירות הוא מקבל את היכולת לעשות תעמולה – מה שאסור לראשי רשויות רגילים
נאור שירי:
 במהלך הדיון גילינו והראינו לידידינו יעקב אשר ולארז מלול שראש הוועדה הקרואה קורא לעצמו, שלא על פי חוק, ראש העיר בפועל
נאור שירי:
 אתה מבין? הרמקול אולי מסתיר את זה אבל אתה שומע מה אני אומר? אתה מבין? הוא מחלק ספרי תנ"ך, והוא כתב בדף הראשון – שביקש ממני אדוני פה לשים כיפה ואז הקראתי לו שזה לא ממעמד הר סיני ואני יכול להקריא בלי כיפה – שהוא חותם שם: ראש העיר בפועל
נאור שירי:
 אתה מבין? הוא עובר על החוק באופן רטרואקטיבי
נאור שירי:
מה תודה?
אופיר כץ:
די, נו
נאור שירי:
אבל הוא עובר על החוק
אופיר כץ:
נאור - -
נאור שירי:
זאת עבירה על חוקי התעמולה
נאור שירי:
 אם הוא כבר ראש איש - -
אופיר כץ:
זה לא קשור לפה
נאור שירי:
אני רק מציין את זה
בועז טופורובסקי:
- - -  פרסונלי - - -
אופיר כץ:
 מי בעד פטור מחובת הנחה בקריאה שנייה ושלישית?
אופיר כץ:
בעד- 9, נגד- 6
אופיר כץ:
 אם כך, הבקשה לפטור התקבלה
מירב בן ארי:
יש רביזיה?
אופיר כץ:
הבקשה לפטור התקבלה
אופיר כץ:
 אנחנו נצביע על הרביזיות בשעה 13:00
בשעה 12:

             רביזיות
אופיר כץ:
שלום לכולם, אני מחדש את הדיון
אופיר כץ:
 רביזיה על טענה לנושא חדש בהסתייגות 87 של יש עתיד
אופיר כץ:
 אני מוותר על הנימוק
אופיר כץ:
 מי בעד הרביזיה? מי נגד? מי נמנע?
אופיר כץ:
נמנע- 1
זאב אלקין:
טענתי שזה נושא חדש אז אני בטח לא אבקש לשנות כשסוף-סוף תמכתם בהצעתי
אופיר כץ:
הרביזיה נדחתה
אופיר כץ:
      רביזיה שנייה על הסתייגות מס' 4 של חבר הכנסת עמית הלוי
אופיר כץ:
 מי בעד? מי נגד? מי נמנע?
זאב אלקין:
את זה אני לא יכול לנמק?
אופיר כץ:
את זה לא הגשת
זאב אלקין:
בטח שהגשתי
זאב אלקין:
 הודעתי על כל השלושה
זאב אלקין:
 על נושא חדש הודעתי שאני מגיש רביזיה, בוודאי
אופיר כץ:
טוב, לא שמענו
זאב אלקין:
אני עדיין מבקש ממך כיושב-ראש הוועדה ומהוועדה לשקול את זה
זאב אלקין:
 כאמור, זה נושא שיוזם הצעת החוק מנסה להוסיף ברגע האחרון בניגוד לכל היגיון פשוט
זאב אלקין:
 במקום לשים אותו בנוסח ולאפשר לנו הגשת הסתייגויות בנושא הספציפי הזה של אורך הצינון, הוא למעשה מגניב את זה פה דרך הסתייגויות כי הקריאה הראשונה לא דנה בעניין הזה
זאב אלקין:
 זה פרופר נושא חדש בהקשר הזה, וגם פוגע ביכולת שלנו לעשות תהליך פרלמנטרי נורמלי להציע אלטרנטיבה אחרת למליאת הכנסת – אם כבר מכניסים את אורך הצינון, מהו צריך להיות, לדעתנו
זאב אלקין:
 דיברתי על זה ואפילו נימקתי למה
זאב אלקין:
 לכן זה לא נכון לעשות את זה דרך הסתייגות
זאב אלקין:
 רוצים לפרסם נוסח חדש בוועדה? שיפרסמו ונגיש הסתייגות לנושא
אופיר כץ:
 כן, יעקב, ביקשת להוסיף?
אני רק רוצה להזכיר לחבר הכנסת אלקין שכבר גם בדיון הראשון - -
זאב אלקין:
אבל זה לא נכנס לנוסח
תן לי לדבר
אני יודע שאתה יודע הכול, אבל גם אני יודע משהו
הנושא הזה עלה – נכון, הוא לא נכנס לנוסח
חבר הכנסת עמית הלוי העלה את זה לאורך כל הדרך
בכל מקרה - -
זאב אלקין:
ואני העליתי את תפיסת העולם שלנו
בסדר - -
זאב אלקין:
אבל אין לי דרך עכשיו להביע את זה
בהסתייגויות
זה בדיוק הליך של הסתייגויות
אם מתקבלת הסתייגות היא מתקבלת
זאב אלקין:
 << יור >> אבל מנגנון נושא חדש נועד להגן מהסתייגויות - - - << יור >>
אוקיי, אז - - -
אופיר כץ:
זאב ויעקב אשר, תודה
אופיר כץ:
      אם כך, מי בעד הרביזיה? מי נגד?
אופיר כץ:
בעד- 2, נגד- 7
אופיר כץ:
 אם כך, הרביזיה הוסרה
אופיר כץ:
      רביזיה אחרונה על הפטור: בקשת יושב-ראש ועדת הפנים והגנת הסביבה להקדמת הדיון בהצעת חוק הרשויות המקומיות (בחירות) (תיקון מס' 54) (הזכות להיבחר), התשפ"ג-2023 (כ/966), לפני הקריאה השנייה והשלישית
זאב אלקין:
כמו שאמרתי פה, אני מאוד הופתעתי שדווקא על החוק הזה מבקשים פטור מחובת הנחה ורצים איתו מהר כי אני מאוד השתכנעתי מחבר הכנסת יעקב אשר בדיונים שהיו לנו לגבי חקיקה כוללת על הבחירות המוניציפליות שהיא מאוד דחופה
זאב אלקין:
 משרד הפנים טען שהיא מאוד דחופה והשקענו בזה הרבה מאמץ יחד כולנו
ואתם תוקעים אותו
זאב אלקין:
איך אנחנו תוקעים? תביא היום במקום טבריה
זאב אלקין:
 בדיוק – במקום לתת פטור מחובת הנחה לחוק טבריה תביאו היום חוק שלא דורש פטור מחובת הנחה, תניחו את טבריה ותביאו את טבריה בלי צורך לתת פטור
אתם תוקעים דיוני ועדות בדברים חשובים: בנכי צה"ל ודברים כאלה
זאב אלקין:
תביאו, תביאו
זאב אלקין:
 לא הבאת את זה אתמול
זאב אלקין:
 הבאת חוק הזוי על דחיית הבחירות ברבנות הראשית במקום נכי צה"ל
זאב אלקין:
 לא הבאת היום את הבחירות המוניציפליות הכלליות אלא הבאת חוק הזוי על טבריה
אופיר כץ:
אני אביא אותם היום
אופיר כץ:
 אנחנו נצביע עליהם?
זאב אלקין:
במקום טבריה, תביא
אופיר כץ:
לא במקום – בסוף סדר היום
אופיר כץ:
 אמרת – "דברים חשובים", לא?
זאב אלקין:
זה גם חוק שצריך לדון עליו
זאב אלקין:
 אבל אתם קובעים מה סדר העדיפויות
זאב אלקין:
 יש חוק שרלוונטי לכל הארץ ויש חוק שרלוונטי לעיר אחת אישית ורטרואקטיבית
אופיר כץ:
מי בעד? מי נגד?
אופיר כץ:
 גם רביזיה זו הוסרה
אופיר כץ:
אנחנו פותחים את הדיון, מתחילים עם הטענה הראשונה של מטי צרפתי
בועז טופורובסקי:
אפשר להגיד משהו בפתיחה?
בועז טופורובסקי:
למה לא?
אופיר כץ:
הפעם לא, אנחנו ממהרים
בועז טופורובסקי:
ממהרים? אני חושב שזה חלק מהבעיה
אופיר כץ:
לא בועז, ישיבות סיעה, פגישות, לא קשור
אופיר כץ:
 יש ארבע טענות לנושא חדש, נתחיל עם הראשונה, של חברת הכנסת מטי צרפתי הרכבי
בועז טופורובסקי:
אי-אפשר הצהרות פתיחה?
אופיר כץ:
 בדרך כלל אני מאפשר, עכשיו לא
אופיר כץ:
אני מתחיל עם הנושא החדש הראשון, של חברת הכנסת מטי צרפתי הרכבי – לעניין הסתייגות מספר 30 של קבוצת המחנה הממלכתי, חבר הכנסת נאור שירי וחבר הכנסת יעקב אשר
אופיר כץ:
 לעניין הסתייגות מספר 47 של קבוצת המחנה הממלכתי
בועז טופורובסקי:
אפשר להירשם לדיון?
אופיר כץ:
אם היא מנמקת?
בועז טופורובסקי:
למה? נושא חדש
אופיר כץ:
לא, אני לא חייב
אופיר כץ:
אני מאפשר לה לנמק
בועז טופורובסקי:
רק אחד? על נושא חדש?
אופיר כץ:
אני לא חייב לאפשר לכל חברי הכנסת לדבר
בועז טופורובסקי:
למה? אם אנחנו רוצים דיון?
אופיר כץ:
אני לא חייב, בדקתי
בועז טופורובסקי:
זו לא רוויזיה
אופיר כץ:
בדקתי את זה, אני לא חייב
אופיר כץ:
 כן, בבקשה
זאב אלקין:
אפשר לפנות ליועצת המשפטית של הוועדה
בועז טופורובסקי:
אני חושב שאתה חייב
אופיר כץ:
 לא, אני לא חייב
בועז טופורובסקי:
אם חברי הכנסת דורשים, אתה חייב לתת להם לדבר, דיון
אופיר כץ:
בועז, לא להפריע לי
אופיר כץ:
 מטי, בבקשה לנמק
זאב אלקין:
תמיד היה פה דיון
בועז טופורובסקי:
היה דיון
אופיר כץ:
אני יכול לאפשר, לפעמים אני מאפשר ולפעמים לא
אופיר כץ:
 אני אשקול